钦定古今图书集成/理学汇编/字学典/第048卷 > 金赵秉文草书韵会序 > 《草书赋》吴杨泉
## 钦定古今图书集成/理学汇编/字学典/第048卷 > 金赵秉文草书韵会序 > 《草书赋》吴杨泉

“惟六书之为体，美草法之最奇。杜垂名于古昔，皇著
法乎今斯。字要妙而有好，势奇绮而分驰。解隶体之
细微，散委曲而得宜。乍抑扬而奋发，似龙凤之腾仪。
应神灵之变化，象日月之盈亏。书纵竦而植立，衡平
体而均施。或敛束而相抱，或婆娑而四垂，或攒翦而
齐整，或上下而参差，或阴岑而高举，或落箨而自披。”
其布好施媚，如明珠之陆离；发翰摅藻，如春华之扬
枝。其提墨纵体，如美女之长眉。其滑泽淆易，如长溜
之分岐。其骨梗强壮，如柱础之不移。其断除穷尽，如
工匠之尽规。其芒《角谽》如严霜之傅枝。众巧百态，
无画不奇。宛转翻覆，如丝相持。